Slaggate | SkalkSkryf
« Die lang reis
Vlieënde piering »
Februarie 20, 2011 deur Louwie
Ons was nou onlangs weer op besoek aan ons ou heimat, Lichtenburg in die verre ou Noord Wes (Wes Transvaal in die ou dae wat nou vir ewig verby is).
Wat `n ontnugtering. Die dorp is nog maar die ou vaal, troostelose plek van altyd. Die enigste verskil nou is die ooglopende verval wat jy orals sien. Die strate is vuil, die parkie om De La Rey se standbeeld is vieslik bestrooi met gemors en die eens mooi tuine is verwaarloos. Maar die ergste, soos in meeste van ons plattelandse dorpe en stede, is die toestand van die strate. Die hoofstraat is vol gate en selfs in die “ryk” woonbuurt moet jy jou ry ken om by al die gate in die pad verby te kom.
En hierdie week ry ons deur Brits na Thabazimbi vir besigheid. Ek het gelees van die vreeslike toestand van die pad, maar niks kan jou voorberei op hierdie nare werklikheid nie. Dit is `n skande. Ek het so iets nog nooit beleef nie. Selfs met die 4×4 wat ons gery het moes ons soms stilhou voor ons die slaggate kon aandurf. Bliksem dis erg. Hoe kan `n regering so `n gemors toelaat en dan nog breëbors in die parlement spog oor sy gewaande prestasies?
Wat ek veral nie verstaan nie is waarom opposisiepartye, gegee dat `n verkiesing op hande is, nie hierdie verval gebruik om die ANC by te kom nie.
Daar kan byvoorbeeld aan die beginpunte van die Brits/Thabazimbi pad groot borde opgesit word met die woorde: “ANC highway to heaven” by die grootste gat kan daar `n bord wees met “Zuma se Gat” op geskryf. By ander gate kan “Sibusiso Ndebele se gat “ “Ontplooide kader se gat” en “Stem vir die ANC en sien jou gat” en “Vote for the ANC for excellent service delivery” borde opgesit te word. Daar moet op elke plek in die land met slaggate sulke borde opgesit word.
Dink net watter kreatiewe slagspreuke by ons slaggate opgesit kan word. “Malema se bek” langs een groot gat, “ANC bodemlose put” by nog een en “ANC kripvreter gat/ANC feeding trough” by nog een.
Halfpad deur die dag bel die meisie wat saam met ons is se man haar en sê sy moet huis toe kom, daar is by hulle huis ingebreek. Hulle rekenaars, TV en nog ander goed is gesteel. Is die 2de keer dat die arme mense onder inbrekes deurloop. Die vorige keer was hulle by die huis en is vasgebind en aangerand. Die keer was sy gelukkig. Sy is gewoonlik Woensdae alleen by die huis. Het hulle dit geweet en die inbraak spesifiek vir `n Woensdag beplan?
Die volgende dag by die werk kom my ou handlanger Jacob moedeloos by my kla. Hulle het Woensdag helder oordag by hom ingebreek en al sy geld en ander karige besittings gesteel, selfs een van sy hoendertjies.
Is tragies. Die land val in stukke om hom maar Nzimande vind dit nodig om rassistiese opmerkings in die parlement te maak. Beskuldig die wittes daarvan dat hulle glo dat “darkies” nie die land kan regeer nie, dit terwyl die land om hom in duie stort. Is dit nie tyd dat die ANC ophou vinger wys en begin wys dat “darkies” wel die land kan regeer nie? Die hele wêreld wag vir daardie dag.
Is Sir Francis Bacon wat opgemerk het: “….the unlearned man knows not what it is to descend into himself or call himself to account.”
Dalk bring 21 Mei tog redding uit die gekkespul. Die Mayas se 2012 gaan te laat wees. Teen daardie tyd gaan die land net een groot, swart gat wees.
Posted in Uncategorized | Tagged Slaggate | 6 Kommentaar
op Februarie 20, 2011 at 10:40 nm Bertus!
Ek het iewers gelees hulle het daardie pad toegemaak?
Het verlede jaar van Brits na Thabazimbi gery – dit vat omtrent twee ure. En oral langs die pad staan die stukkende karre.
En dan is ek en my vriende nogal op daai trip deur ‘n swart mamba aangeval. Ek baklei eerder met die ANC as met ‘n swart mamba.
op Februarie 21, 2011 at 8:42 vm demoerin
😆 Ek hou van die name vir gate…
op Februarie 21, 2011 at 9:03 vm toortsie
Ja, die name van die gate is oorspronklik! Dink nog ‘n paar uit, toe??
op Februarie 23, 2011 at 2:20 nm Charms
Ek hou van die name vir die gate. Miskien moet ek borde begin maak vir die pad tussen Rustenburg en Thaba en ook Rustenburg na Randfontein. Selfs met my 4maal4 was die pad ‘n nagmerrie.
op Februarie 24, 2011 at 9:46 nm Louwie
Bertus nee, die pad is nog oop want daar is nie `n alternatief nie. Ek kan nie dink dat jy daardie pad in die nag sal kan ry nie. In die dag neem jy jou lewe in eie hande as jy dit aandurf.
Was dit een van daai gebottelde “swart mambas” waarvoor Marico al sederd Herman Charles Bosman se dae al so berug is? Ha ha!
Charms, ek dink ons moet `n Twitter veldtog begin en mense aanmoedig om in hulle omgewing naamborde soos “Nzimande se darkie donga” op te sit. Bome plant is nie meer snaaks nie.
op Maart 8, 2017 at 8:34 vm seegogga
Wat n uitstekende idee om die gate te benoem!